《家大人改官浔州恭赋送别》
清代·戴韫玉

忽传恩诏出丹墀，出守浔江路险巘。十载劳民心似水，一身去国鬓如丝。

浪花荡漾朱旗卷，帆影翩跹碧橹移。谪宦情深湓浦月，登楼梦逐岭头枝。

俸钱散去谋生拙，乡井句留饮饯迟。达命不须嗟李广，望尘无复避元规。

影形固是周旋久，寒燠难期童仆知。红泪纵横愁远道，白云缱绻忆当时。

自怜识字原非福，为说投荒更足悲。翘首天涯转征旆，行厨洗手进琼枝。

作者简介：清浙江归安人，字西斋。知府戴永椿女，同知陈淞妻。工诗，卒年三十。有《西斋遗稿》。